Երբ սպանությունը կատարել են մի քանի անձինք, դատարանները պարտավոր են մանրազնին հետազոտել, թե նախնական պայմանավորվածություն եղել է մասնակիցների միջև, դերերի բաշխումը կատարվել է թե ոչ, նրանցից յուրաքանչյուրի մասնակցության աստիճանն ու բնույթը, ապա դրանք ի մի բերելով եզրակացնել կազմակերպված խմբի գոյության կամ բացակայության մասին: Ընդ որում, որպես հանցագործություն կատարածներ պետք է ճանաչել նրանց, ովքեր գործել են սպանությունը համատեղ կատարելու դիտավորությամբ և անմիջականորեն մասնակցել են տուժողին կյանքից զրկելու գործողության բուն ընթացքին: